**Søker unge produkttestere til sommerjobb**

****

**Hele 7 av 10 kunder sier de stoler på produkttester som andre forbrukere har foretatt. Nå søker Elkjøp to unge produkttestere til sommerjobb.**

Hvem lytter man til før man skal gå til innkjøp av et nytt produkt? Oftere og oftere er svaret på det spørsmålet "andre forbrukere".

Undersøkelser viser nemlig at 7 av 10 av oss [stoler på produkttester foretatt av andre](http://www.nielsen.com/us/en/reports/2012/global-trust-in-advertising-and-brand-messages.html)\*, mens 9 av 10 oppgir at de [lar seg påvirke av slike tester](http://www.zendesk.com/resources/customer-service-and-lifetime-customer-value)\*\*.

- Våre kunder liker å lytte til hva andre syns og derfor søker vi nå to unge personer som i sommer får sjansen til å fortelle hele Norge hvilke av våre produkter som er best i test. For å lande jobben må du kunne levere rapporter i form av tekst, bilder og ferdig redigert film. Dersom du greier å få til en gøyal blanding av god kvalitet og en solid dose kreativ humor er jobben din, sier kommunikasjonssjef Åshild Indresøvde i [Elkjøp](http://www.elkjop.no/).

Og at produkttesting er noe nordmenn syns det er gøy å drive med har man klare bevis på fra tidligere.

- Vi kjører regelmessige opplegg der alle elektronikkinteresserte som har lyst får anledning til å teste produktene våre og si sin ærlige mening. Det kjøres igang nye tester hver eneste måned og på det meste har det meldt seg nesten 1.500 mennesker til tjeneste for å teste et produkt. Så mye tyder på at mange syns dette er artig, sier Indresøvde.

For å få sommerjobben som produkttester må du være mellom 17 og 25 år, være flink til å skrive og kunne stå for både vanlige og levende bilder.

Gå inn på [Instagram @elkjop\_no](http://instagram.com/elkjop_no), ta en selfie og tagg bildet eller filmsnutten du har laget med #sommerjobbelkjøp2014.

Du kan også sende en søknad til instagram@elkjop.no og legge ved filmen eller bildet ditt i e-posten. Søknadsfristen er 18. mai.

*\* Undersøkelse gjennomført av Nielsen i 2012, 28.000 respondenter i 56 land*

*\*\* Undersøkelse foretatt av Dimensional Research for Zendesk i 2013, 1.046 respondenter*